Srbi sprečili uklanjanje barikada
Sastanak predsednika opština sa severa Kosova i komandanta KFOR-a i šefa EULEX-a završen je bez dogovora
Komandant KFOR-a Erhard Drevs i šef EULEKS-a Gzavije de Marnjak zatražili su od predsednika četiri opštine sa severa Kosova da se i EULEKS-u omogući bezuslovno kretanje što čelnici opština Zubin potok, Leposavić, Zvečan i Kosovska Mitrovica nisu prihvatili. „ rekao je novinarima nakon sastanka predsednik opštine Zvečan Dragiša Milović. Predsednici opština su zatražili od Komandanta KFOR-a Erharda Drevsa da obustavi akcije uklanjanja barikada. Medjutim on im je rekao da za to ne može da da garancije. Inače, Srbi sa severa Kosova i dalje su na barikadama koje je KFOR jutros na tri lokacije pokušao da ukloni. Na barikadi kod mesta Dudin krš marokanski vojnici KFOR-a proveli su nekoliko sati, nakon čega su se bez veće intervencije vratili u svoju bazu. U selima Zupče i Jagnjenica vojnici KFOR-a su bagerom pokušali da uklone barikade, ali su ih Srbi sedeći na putu sprečili u tome. Predsednik Srpskog nacionalnog veća severnog Kosova Milan Ivanović za Glas Amerike kaže da se Srbi na barikadama bore pre svega za svoja ljudska i politička prava i da u tome imaju podršku i od Srba koji žive južno od Ibra. kaže Ivanović. Na severu Kosova trenutno postoji 18 barikada. Od toga 17 kontrolišu Srbi, a jednu barikadu kod prelaza Brnjak zauzeli su pre nekoliko dana francuski vojnici KFOR-a.